Цветан Ангелов
В пионерската стая

chitanka.info

1.

Паякът се пита: — Бива ли така?

Копието никой не държи в ръка.

Желъдите зреят — кошникът е празен.

А романът чака, даже неразрязан.

Топката мечтае да я ритне крак,

раницата — излет от зори до мрак.

Бедните предмети! Пет недели страдат!

Още спи съветът, още спи отрядът.

2.

Паяка го няма. Де се приюти?

Копието нейде на простор лети.

Кошникът на воля броди в лесовете.

Радва се романът, седми път прочетен.

В равното игрище топката снове.

Раницата гони снежни върхове.

Ето ви промяна. Как така се случи? —

Друг съвет отряден стаята отключи!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.